Z A P I S N I K

sastavljen dana 14.svibnja 2020. godine u predmetu donošenja odluke o utvrđivanju interesa općine Veliko Trgovišće za kupnju nekretnina – zemljišta u Velikom Trgovišću -imovine POLJOPRIVREDNO EKOLOŠKE ZADRUGE „AGRO-ZAGORJE“ – u stečaju, Trg Stjepana i Franje Tuđmana 2, Veliko Trgovišće u ovršnom postupku usmenom javnom dražbom kod Općinskog suda u Zlataru – Stalna služba u Zaboku, zakazane za 15.05.2020.g.

Članovi Općinskog vijeća općine Veliko Trgovišće suglasni su da se donošenje predmetne odluke evidentira kao 19.sjednica Općinskog vijeća koja se radi neodgodive potrebe njezinog održavanja, sukladno naputku Ministarstva uprave (KLASA: 023-01/20-01/114, URBROJ: 515-05-02-01/1-20-1 od 13.03.2020.) u cilju sprečavanja i suzbijanja zarazne bolesti vezano na aktualnu situaciju širenja COVID 19 virusa, sukladno odlukama, uputama i preporukama Vlade Republike Hrvatske i Stožera civilne zaštite Republike Hrvatske, održala na način da se izjašnjavanje o predmetnj odluci održalo elektroničkim putem.

Predsjednik Općinskog vijeća e-poštom dostavio je svim članovima Općinskog vijeća (Vijeće broji ukupno 13 članova) Zaključak Općinskog suda u Zlataru-Stalna služba u Zaboku o određivanju prodaje nekretnina POLJOPRIVREDNO EKOLOŠKE ZADRUGE „AGRO-ZAGORJE“ – u stečaju, Posl.broj 17:Ovr-425/2018-29 te prijedlog Odluke o utvrđivanju interesa za kupnju nekretnina koje se prodaju (KLASA: 023-01/10-01/32, UR.BR:2197/05-05-20 od 14.05.2020.g.). Zaključak, prijedlog Odluke i dokaz o otpremi članovima Vijeća prilaže se ovom zapisniku i čini njegov sastavni dio.

Otprema gore naznačenih dokumenata izvršena je: Luki Kahlina, Branku Ljubiću, Ljiljani Vranić, Damiru Jakopčeviću, Robertu Špoljaru, Ani Bartol, Matiji Bogoviću, Damiru Oborovečkom, Anici Tresk, Mladenu Horvatinu, Zdravku Halambeku, Rudolfu Kontrecu.

Vijećnici Branko Ljubić i Rudolf Kontrec telefonski (prema predsjedniku Općinskog vijeća) izjasnili su se za donošenje predložene odluke. Svi drugi vijećnici, uključujući i predsjednika Vijeća, pismeno putem e-pošte izjasnili su se za donošenje predložene odluke.

Izjašnjavanje je provedeno 14.svibnja 2020.g. u vremenu od 12,35 sati do 14,40 sati.

Slijedom iznesenog, članovi Općinskog vijeća su jednoglasno – sa 13 glasova „za“ donijeli

 **O D L U K U**

 1. Utvrđuje se interes općine Veliko Trgovišće za kupnju nekretnina – zemljišta u Velikom Trgovišću slijedećih oznaka:

 - k.č. 2237/3 k.o. Veliko Trgovišće, klaonica i dvorište, površine 5118 m2 ,

- k.č. 2239/2 k.o. Veliko Trgovišće, oranica, površine 1755m2 ,

- k.č. 2239/3 k.o. Veliko Trgovišće, livada, površine 349 m2 , sve upisano u zk.ul.br. 2613.

2. Nekretnine iz točke 1. imovina su ovršenika POLJOPRIVREDNO EKOLOŠKE ZADRUGE „AGRO-ZAGORJE“ – u stečaju, OIB: 30022924552, Trg Stjepana i Franje Tuđmana 2, Veliko Trgovišće, i iste se prodaju u ovršnom postupku u ovršnoj svari ovrhovoditelja OPĆINE VELIKO TRGOVIŠĆE, usmenom javnom dražbom kod Općinskog suda u Zlataru – Stalna služba u Zaboku - Posl.broj: 17:Ovr-425/2018.

3. Ovlašćuje se Općinski načelnik da u ime i za račun općine Veliko Trgovišće pristupi drugoj usmenoj javnoj dražbi za prodaju nekretnina navedenih i točki 1. ove Odluke.

4. Nekretnine iz točke 1. u ovršnom postupku procijenjene su na vrijednost od 1.585.400,00 kn, a na drugoj dražbi ne mogu se prodati ispod 1/3 od utvrđene vrijednosti.

Ovlašćuje se Općinski načelnik da za kupnju nekretnina iz točke 1. u drugoj dražbi može ponuditi iznos od najviše 700.000,00 kn (slovima: sedamstotisućakuna).

 Ova Odluka prilaže se zapisniku i čini njegov sastavni dio.

 Osim gore navedene, druge odluke nisu se donosile.

Zapisnik sastavila: Predsjednik Općinskog vijeća

Štefanija Benko Zlatko Žeinski,dipl.oec.